Marcus & Martinus

Marcus & Martinus, også forkortet til M&M, er en norsk dansepop-duo bestående av de eneggede tvillingene Marcus Gunnarsen og Martinus Gunnarsen (født 21. februar 2002 på Elverum). Duoen slo gjennom da de vant MGPjr 2012 med sangen «To dråper vann». Siden har de utgitt en rekke singler og tre album: Hei, Together og Moments. De har gjort stor suksess i Norge og en rekke europeiske land, og duoen har vunnet flere priser – blant andre Årets spellemann under Spellemannprisen 2016.

Bakgrunn 
Marcus Gunnarsen og Martinus Gunnarsen er eneggede tvillinger og ble født 21. februar 2002 på Elverum i Innlandet. De vokste opp i Trofors i Nordland.

2012–2016: Gjennombrudd og debutplate 
Duoen fikk sitt musikalske gjennombrudd som tiåringer, da de vant MGPjr 2012 med sangen «To dråper vann». Sangen lå én uke på VG-lista, med åttendeplass som beste plassering. Sommeren 2013 kom singelen «Leah» ut på iTunes og Spotify, og de fulgte på med singler som «Du», «Smil» og «Elektrisk» i august 2015. Samme år ga de ut debutalbumet Hei, som toppet VG-lista og ble liggende på listen i 146 uker.

I starten av sin karriere deltok de på flere turneer rundt i Norge. Sommeren 2013 opptrådte de sammen med Sval på Miniøya-festivalen som tidligere MGPjr-vinnere. De har også vært programledere sammen med Janne Formoe og Gaute Grøtta Grav i Sommer i Dyreparken sommeren 2014 og 2015 på TV 2.

Duoen ble nominert til tre priser under Spellemannprisen 2015: popgruppe for Hei, årets låt for «Elektrisk» og årets nykommer. Brødrene ble kåret til Årets spellemann under Spellemannprisen 2016. I tillegg var de nominert i klassen årets låt for «Girls» sammen med Madcon. Foran Spellemannprisen 2017 ble de nominert i klassen popgruppe for albumet Moments.

2017–: Internasjonal karriere 
Utover i karrieren har duoen gjort suksess også utenfor Norge. Og mot slutten av 2010-årene solgte de ut flere konserter i en rekke europeiske land. Særlig har Marcus & Martinus blitt populære i Sverige, der de blant annet vant svenske Maskorama i 2022 og ble nummer to i Melodifestivalen 2023, bak Loreen og «Tattoo».  

Parallelt med musikken har de har bygget opp en franchise rundt merkevaren sin, og utgitt både bøker, filmen Sammen om drømmen, t-skjorter og andre effekter. I 2018 omsatte Marcus & Martinus for 60 millioner kroner.

Privatliv 
Deres yngre søster «eMMa» har også en artistkarriere.

Fotballkarriere 
Marcus og Martinus har parallelt med musikken alltid hatt en stor interesse for fotball. Duoen spiller for 3. divisjonslaget Mosjøen IL. Marcus var svært delaktig da laget rykket opp fra 4. divisjon til 3. divisjon i 2022.

Diskografi

Album

EP-er

Singler 
Flaggene viser listeplasseringer i de ulike landene. VG-lista for Norge og Sverigetopplistan for Sverige.

Filmografi

Film 
 Sammen om drømmen (2017)
 Sammen om drømmen: Special Edition (2017)

Fjernsyn 
MGPjr (2012)
De ukjente (2012)
Julemorgen (2012)
Allsang på Grensen (2013)
Beat for beat (2013)
Påskemorgen (2014)
 Sommer i Dyreparken (2014)
 Allsang på Grensen (2014)
 Julemorgen (2014)
 Sommer i Dyreparken (2015)
 VG-lista – Topp 20 fra Rådhusplassen (2015)
 Allsang på Grensen (2015)
 Kvelden før kvelden 2015)
 Allsang på Grensen (2016)
 MMNews (2016)
 Marcus & Martinus (2017)
 Marcus & Martinus – Når barn blir popstjerner (2017)
 Senkveld med Thomas og Harald (2017)
 Marcus & Martinus Live fra Oslo Spektrum (2017)
  (2022)
 Melodifestivalen (2023)

Musikkvideoer 
 Plystre på deg (2015)
 Elektrisk (2015)
 Ei som deg (2015)
 Alt jeg ønsker meg (2015)
 Na Na Na (2016)
 Girls (2016)
 I Don't Wanna Fall in Love (2016)
 Heartbeat (2016)
 Light It Up (2016)
 Together (2016)
 Bae (2016)
 Hey You (2017)
 Without You (2017)
 Like It Like It (2017)
 First Kiss (2017)
 Dance With You (2017)
 Make You Believe in Love (2017)
 Invited (2018)
 Pocket Dial (2019)

Turnéhistorie 
 Together Tour (2016–2017)
 Moments Tour (2018)

Som medvirkende
 2Sides World Tour (2018)

Biografier 
 Marcus & Martinus – Vår historie. Av Marcus & Martinus i samarbeid med Kirsti Kristoffersen. Juritzen jr, 2016. ISBN 9788283570076.
 Marcus & Martinus – Vår verden. Av Marcus & Martinus. Juritzen jr, 2017. ISBN 9788283570700.

Referanser

Eksterne lenker
 
 
 

Norske sangere
Norske tvillinger
Vinnere av Melodi Grand Prix Junior
Vinnere av Spellemannprisen
Årets spellemann
Fødsler i 2002
Tiktokere fra Norge
Deltakere i Melodifestivalen